આ કોર્સ કર્યા પછી રોજગારી માટે અનેક તક રહેલી છે. આજના યુગમાં દેશી હોય કે વિદેશી દરેક કંપનીને વેબસાઇટની જરૃર છે. કોર્પોરેટ જગતથી લઈને વ્યક્તિગત રીતેે પણ દરેક જન પોતાનું આગવું પ્રતિબિંબ તૈયાર કરવા માગે છે. ખાસ કરીને શૈક્ષણિક સંકુલ પોતાની સંસ્થાને બીજાથી ચઢિયાતી બતાવવા માટે થઈને આકર્ષિત વેબસાઇટ તૈયાર કરાવે છે. સફળતા પૂર્વક કોર્સ કર્યા પછી વેબ ડેવલોપરને આઇટી કન્સલ્ટન્સી, સોફ્ટવેર હાઉસેજ, વેબ ડિઝાઇનિંગ ઍડ્વર્ટાઇઝિંન્ગ એજન્સી, ઓનલાઇન ગેમિંગ અને મીડિયા હાઉસમાં સરળતાથી જોબ મળી રહે છે. વેબ ડેવલોપર જો કોઈ સંસ્થા કે કંપની સાથે કામ કરવા માંગતા ન હોય તો સ્વતંત્ર રીતે પણ કામ કરી શકે છે. આ જોબમાં ફુલટાઇમ અને પાર્ટટાઇમ બંને પ્રકારનું કામ મળી રહે છે. આ કોર્સ કર્યા પછી વિદેશ જવા માંગતા હોવ તો ત્યાં પણ અનેક વિકલ્પ છે.